Hy was gefassineerd met bome, maar hy het in ’n weermaghuis grootgeword. Trouens, sy pa was ook ’n soldaat. Na skool het hy sy loopbaan van 26 jaar in die Suid-Afrikaanse Weermag begin.
Vandag, na al die jare raak kol. Uys, soos hy deur almal aangespreek word, nog opgewonde oor sy dae in die weermag. “Dit word jou lewe. Dit los jou nooit nie.
Kol. Uys sluit in 1967 by die Staandemag aan en begin sy militêre loopbaan aan die Leërgimnasium in Voortrekkerhoogte. Hy studeer die daaropvolgende jaar aan die Militêre Akademie te Saldanha, waarna hy ‘n B Mil-graad ontvang, na drie jaar studie, en militêre kursusse.
Intussen begin die insurgensie vanuit Angola na die destydse Suidwes-Afrika. In 1975 kry hy bevel om aan ’n oorgrens-operasie in Angola deel te neem, en hy help vorm aan die geskiedenis met sy drie maande lange deelname aan Operasie Savanna.
Hy slaag in 1979 die 43 weke lange Bevel- en Stafkursus van die SA Leër. Hierdie was die mees senior kursus wat die SA Lëer aangebied het.
Maar toe, een somer-middag in Februarie (soos wat altyd sy gewoonte was) gaan hy saam met ’n predikantvriend perdry. Hulle is in ‘n ongeluk en kol. Uys spandeer die volgende 40 dae op krukke. Sy regterbeen is gebreek.
Hy herstel en begin weer hardloop, ten spyte van ‘n been wat nou 1.5 cm korter is as die ander been. Kort daarna word een van sy grootste drome waar; in 1987 ontstaan daar vakatures vir militêre attachés in die buiteland. Hy doen aansoek om as militêre attaché te dien. Hy en sy vrou verskyn voor ‘n keurraad en die pos in Paraguay word aan hom toegeken.
In November 1992 kry hy kennis dat hy die geleentheid gegun word om af te tree. Dit het toe duidelik geword dat die Suid-Afrikaanse Weermag besig was om vakatures te skep vir die Nuwe Suid-Afrika se offisiere. Die rede vir hierdie aanbod aan kol Uys was dat sy mediese klassifikasie, as gevolg van sy perde- ongeluk in 1986, van G1 na ‘n G4 afgeskaal is.
As Persoonlike Asisstent van Genl Viljoen het hy menige voorvalle en verrigtinge van die politiek oor die tydperk tussen Maart 1993 tot 27 April 1994 meegemaak . Hy was die Persoonlike Assistent van Genl Viljoen vir ‘n tydperk van 7 jaar.
Kol. Uys het baie van sy drome uitgeleef en is tans besig om ‘n verskil te maak waar hy in raadsale besig is om vir die behoud van die Afrikaner te veg en te sorg dat daar vir hulle en hul nageslag ‘n toekoms is in hul geboorteland; ‘n toekoms vol verwagtinge.